Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: természet védelmérõl szóló 1996. évi LIII. törvényben
Paragraph Index: 664

természet védelmérõl szóló 1996. évi LIII. törvényben megfogalmazott állampolgári részvételt a természet védelmében. 1999-ben megkezdõdött a polgáritermészetõr-csoportok szervezése a nemzetipark-igazgatóságoknál. A polgári természetõrök száma jelenleg mindösszesen 418 fõ. 2001-ben elkészült, és a nemzetipark-igazgatóságokhoz kiadmányozásra került a polgári természetõrök egységes igazolványa, valamint a polgári természetõri vizsga tananyaga, amely alapján a természetõrök vizsgáztatása folyik. 5.3.12.3. A központi állomány és a felügyelõi kar létszáma A természetvédelmi õrszolgálathoz hasonlóan létszámhiánnyal küszködnek a területi szervek élõvilág-védelemmel, illetve földtudományi értékek védelmével foglalkozó szervezeti egységei és a központi állomány is. Elmaradt az EU-csatlakozással kapcsolatos intézményfejlesztés (létszám, infrastruktúra stb.) mind központi, mind területi szinten. A Tvt.-bõl adódó és az EU-csatlakozást megelõzõ szakmai munkák megalapozását és végrehajtását nem sikerült megfelelõ ütemben ellátni, mivel a megnövekedett hatósági (adminisztratív) és szervezési ügyek miatt kevés idõ maradt a megfelelõ színvonalú, elmélyült megalapozó munkákra (természeti területek, ex lege védett természeti területek, ökológiai hálózati elemek, Natura 2000-területek stb. kijelölése). 5.3.13. Természetvédelmi kutatás és monitorozás A magyar természetvédelem nemzetközi kötelezettségeinek és a természet védelmérõl szóló törvényben, valamint a kormányzati programokban rögzített feladatoknak a színvonalas teljesítésére dokumentációk, tanulmányok készültek. Számos kutatás folyt a védett és védelemre tervezett természeti területek és értékek országos számbavételével, állapotuk értékelõ elemzésével és az értékeket veszélyeztetõ jelenségek, folyamatok feltárásával kapcsolatosan (kiemelt figyelemmel a Kárpát-medencét sújtó ariditásra, árvízi-belvízi helyzetre, a mezõgazdaság és a természetvédelem harmonizációjára). A védett területeken tervezett élõhely-rekonstrukciós és egyéb jellegû természetvédelmi beruházások szakmai megalapozását szolgáló kutatások indultak el. Megkezdõdött a biológiai sokféleségrõl szóló egyezmény alapján szükséges nemzeti biodiverzitás-monitorozó rendszer (NBMR) kialakítása. Az 1998—2001-es idõszakban részlegesen megvalósult a NBMR projektekbe szervezett tevékenysége. Több élõlénycsoport esetében — a monitorozás definíciójának megfelelõen és a standard módszerek alapján kiválasztott mintavételi helyeken — folyamatosak a vizsgálatok. A programok egyik része központi irányítással, országos programként valósul meg, másik része pedig — országos koordinációval — a nemzetiparkigazgatóságok monitorozó programjaiba épült be. A projektek sorrendje egyben a feladatok prioritását is mutatja: — a védett és veszélyeztetett fajok monitorozása; — a vizes élõhelyek és közösségeik monitorozása; — Magyarország élõhelyeinek felmérése, térképezése és monitorozása; — az invazív fajok monitorozása; — az erdõrezervátumok — kezelt lombos erdõk monitorozása; — a kis-balatoni mûszaki beruházás, II. ütem hatásainak monitorozása; — a Szigetköz életközösségeinek monitorozása; — a szikes élõhelyek monitorozása; — a száraz gyepek monitorozása; — a hegyi rétek monitorozása. A regionális természetvédelmi célú monitorozó programok közül folytatódott a Kis-Balaton állapotának megfigyelése. Megkezdõdött a Dráva — a tervezett novo-virjei erõmû miatt kiemelt jelentõségû — természetvédelmi monitorozása. A megfigyelõrendszer megalapozza a természetvédelmi szakterület képviseletét az espoo-i egyezmény elõírásai szerint lefolytatandó, a határokon átterjedõ környezeti hatásokat vizsgáló eljárásában is. A 2066/1999. (III. 31.) Korm. határozat elõírásai szerint a Duna-Dráva Nemzeti Park Igazgatóság kidolgozta a Dráva természeti monitorozását rögzítõ térinformatikai rendszert. 2003/142. szám A következõ tervidõszakban olyan természetvédelmi kutatási stratégia kidolgozása szükséges, amely meghatározza a legfontosabb kutatási témaköröket és ezek prioritásait. A jövõben elsõsorban az alkalmazott ökológiai és konzervációbiológiai kutatásokra kell a forrásokat használni. 5.3.14. Oktatás, szemléletformálás, ismeretterjesztés Az oktatás és szemléletformálás a természetvédelem fontos stratégiai kérdése, amely ez idáig csak érintõlegesen játszott szerepet az ágazati politikában. A természetvédelmi oktatásnak új lendületet adtak az érintett tárcák (a Környezetvédelmi és Vízügyi, valamint az Oktatási Minisztérium) együttmûködési megállapodásai, melyek következtében fokozatosan fejlõdik az erdeiiskola-hálózat, és egyre több gyermek jut el természetvédelmi oktatást, nevelést nyújtó, oktatási intézményen kívüli programokra. Kisebb látogatóközpontok már régóta üzemelnek mindegyik nemzetipark-igazgatóság területén. Kihasználtságuk igen jó, nemcsak az iskolai „fõszezonban”, hanem egész évben igen magas színvonalon kínálnak programokat. Technikai felszereltségük a KAC-támogatásoknak köszönhetõen folyamatosan bõvül. Megemlítendõk az újonnan létesült igazgatósági oktatóközpontok, amelyek fontos szerepet töltenek be a természetvédelmi nevelésben (Kecskemét; Õriszentpéter; Bakonybél; Börzsöny, Királyrét stb.). A nemzetipark-igazgatóságok bemutatóhelyei (mintegy hatvan helyszín) látogatottsági mutatója évrõl évre magasabb, ami a természetvédelmi szolgáltatás emelkedõ színvonalának és a tájékoztatás növekvõ hatékonyságának tudható be. Az oktatást, környezeti nevelést segítõ ökoturizmus mind az állami természetvédelem, mind a társadalmi szervezetek aktivitása kapcsán felgyorsult az elmúlt két évben. Tanösvények nagy számban találhatók a nemzetipark-igazgatóságok területén. Ezek között vannak saját kezelésben lévõk (mintegy hetven), valamint olyanok, amelyeket más szervezetekkel közösen üzemeltetnek az igazgatóságok, de vannak külsõ szervezetek által fenntartottak is. Állapotuk sajnos nem minden esetben kielégítõ, ezért a következõ idõszakban ezek felújítása, illetve új tanösvények kialakítása szükséges. A természetvédelmi oktatás a mai napig nem megfelelõ súlyú a közoktatásban. A közoktatási intézmények tanterveiben, számos tantárgyban szerepel ugyan a természet védelmére, szeretetére irányuló nevelés, oktatás, és a Nem - zeti Alaptanterv is kerettantervi követelményként határozza meg a környezeti nevelést, ugyanakkor a természeti, természetvédelmi nevelés még mindig nem elégséges. A pedagógusok értékrendjében, viselkedésében nem kellõen jelenik meg a természet megõrzésének fontossága, sokszor a tankönyvírótól, a tanártól, az intézménytõl függ, hogy milyen hangsúlyt kap a környezeti nevelés. Javulás várható a nemzeti parki oktatóközpontok szerepének növekedésétõl is, mivel ezek hasznos feladatot látnak el a természetvédelmi nevelés területén. Fontos a késõbbiekben, hogy a nemzetipark-igazgatóságok oktatásszervezõ munkatársai az igazgatóság illetékességi területén folyó oktatási, nevelési, ismeretterjesztési programok összehangolásával könnyebben betölthessék szervezõi feladatukat. Az oktatást, ismeretterjesztést szolgáló propagandaanyagok, kiadványok, könyvek fontos eszközei a szemléletformálásnak. Az elmúlt idõszakban nem jelentek meg túl nagy számban, azok is fõleg egy-egy nemzeti parkot mutattak be. A következõ idõszakban növelni kell az oktatást és ismeretterjesztést segítõ kiadványok számát, ugyanakkor gondoskodni kell azok szerkezeti és tartalmi egységesítésérõl is. 5.3.15. Az agrárharmonizációval kapcsolatos feladatok Jelentõs késéssel ugyan, de 2002-ben megindult a Nem - zeti Agrár-környezetvédelmi Program, amely összehangoltan valósítja meg a környezet- és természetvédelmi, a mezõgazdálkodási, valamint a vidékfejlesztési feladatokat. A

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes